10 (číslo)

Desať je prirodzené číslo, ktoré nasleduje po čísle deväť a predchádza číslu jedenásť. Rímska číslica je X. Číslo desať má význačné postavenie medzi prirodzenými číslami. Je od neho odvodená desiatková sústava, najpoužívanejšia číselná sústava.

Filozofia 
Antický filozof a matematik Pytagoras (Pytagorejská škola, Predsokratovská (kozmologická) filozofia) považoval číslo 10 vo svojej filozofii za vrchol a dosiahnutie dokonalosti. Číslo 10 totiž vznikne súčtom čísiel 1, 2, 3 a 4, ktorým rovnako prisudzoval v rámci filozofie špecifické vlastnosti. 1 považoval za jeden konkrétny bod, 2 potom za priamku, čo má začiatok a koniec, 3 za plochu (už pomocou 3 bodov môžeme definovať základnú plochu), ktorá má začiatok, koniec a „priestor medzitým“, 4 potom považoval za priestor. 10 vznikne súčtom týchto 4 „magických“ a významných čísiel a práve preto je podľa neho vrcholom dokonalosti.

Matematika 
 Je základom desiatkovej sústavy, najpoužívanejšej číselnej sústavy
 Zložené číslo.
 Prvočíselný rozklad: 2 * 5.
 Je od neho odvodený dekadický logaritmus.
 Súčet prvých troch prvočísiel: 2 + 3 + 5.
 Súčet štyroch prvých prirodzených čísiel: 1 + 2 + 3 + 4.
 Súčet druhých mocnín prvých dvoch nepárnych čísiel: 12 + 32.
 Súčet prvých štyroch faktoriálov: (0! + 1! + 2! + 3!) = 1 + 1 + 2 + 6.
 Počet riešení problému ôsmich dám pre n = 5.
 V binárnej sústave: 1010.
 V osmičkovej sústave: 12.
 V šestnástkovej sústave: A.
 Deliteľnosť: číslo n je deliteľné desiatkou bez zvyšku, pokiaľ končí číslicou nula.

v ostatných vedách 
 Protónové číslo Neónu.
 V medzinárodnej sústave jednotiek SI sa desaťnásobok jednotky označuje predponou deka.
 1 Kilobajt obsahuje 210 Bajtov.

Ostatné 
 Kanada obsahuje 10 provincií.
 Tetraktys obsahuje desať bodiek.
 Interstate 10 je americká diaľnica, spájajúca západné a východné pobrežie. 
 10 je film Blaka Edwardsa.

Referencie

Iné projekty

Zdroj 

10